Berlingske Tidende, 1836-05-02
Kjøbenhavn, den 2den Maj. (Fortsættelse af de Slesvigske Stænders Forhandlinger.)J det tredie Møde, den 14de d. M., anmeldte Præsidenten, at følgende Petitioner vare indgaaede: 1) en Ansøgning fra en Jndvaaner i Cappeln, om at hans Søn maatte tages fra ham, og en Plads til at bygge et nyt Huus paa blive anviist ham. 2) Et Bønskrivt fra Bødkerlauget i Flensborg om Jndskrækning af de So-Jndrolleredes hidtilværende Rettigheder i Henseende til Forfærdigelsen af Bodkerarbejde. 3) En Ansøgning fra Oldermændene for Skomagerlauget i Slesvig, angaaende Opretholdelsen, af deres Laugsrettigheder mod Forurettelser af Professionisterne paa Landet, de i Militairtjeneste staaende. Skomagere og Kjøbmændene; endvidere angaaende Ophævelse af, event Forandring i de gjeldende Forskrivter betreffende Reisepengenes Betaling til vandrende Haandværkssvende, og endelig angaaende at erholde Arbeidet for det i Slesvig garnisonerende Militaire. Disse Petitioner fremlagdes foreløbigen til Gjennemsyn. Fremdeles anmeldte Præsidenten, at den Deputerede Müller i Schnaa havde indgivet et Andragende om: at hvert Medlem af Stænderforsamlingen maatte faae et Aftryk af sammes Protocoller meddeelt strax efter disses Approbation; at Stændertidenden, som skulde udgives, maatte redigeres paa den Maade, at den, afvigende fra den Jtzehoer, nærmede sig den for Forhandlingerne ved Stænderforsamlingen i Roeskilde udkomne Tidende; at altsaa samtidigen en Oversigt over Jndholdet af de Kongelige og de private Propositioner, over hines Udvikling ved den Kongelige Commissarius og disses ved Proponenten, over den til at afgive sin Betænkning nedsatte Committees Beretning, over den Kongelige Commissarius's, Referentens og de enkelte Deputeredes Yttringer, med speciel Anførelse af de Amendements, de Sidstnævnte havde foreslaaet, og endelig over den af Forsamlingen til Hs. Majestæt Kongen indgivne Betænkning, maatte aftrykkes fuldstændig i Landdagstidenden; – at alle Deputerede, som deeltoge i Forhandlingerne, maatte nævnes ved Navn og anføres directe talende. Præsidenten bemærkede, at dette Andragende vilde blive opslaaet paa Tavlen. – Dernæst motiverede den Kongelige Commissarius følgende Lovudkast: 1) Udkastet til en Anordning, angaaende Jndførelsen af en lige Myndigheds-Termin for alle Dele af Hertugdømmerne Slesvig og Holsteen; 2) Udkastet til en Forordning betreffende nogle Formyndervæsenet vedkommende Punkter for Hertugdømmerne Slesvig og Holsteen; 3) Lovforslaget, at Skibsbyggerne i Kjøbstæderne og de laugsberettigede Flækker ved deres Skibsbyggeri efter eget Behag kunde betjene sig af Arbeidere uden at være bundne til Laugene; 4) en Anordning til nærmere Fastsættelse af Fremgangsmaaden ved Udfindelsen af Godtgjørelsen for de Grundstykker og Rettigheder, der ved nye Vejanlæg i Hertugdommerne Slesvig og Holsteen maatte aftrædes; 5) Udkastet til en Forordning angaaende Fremgangsmaaden ved Jnddrivelsen af resterende Skatter og Afgivter, mod enkelte seendrægtige Debitorer, hos hvilke Oppebørselsbetjenterne have at hæve Skatterne umiddelbart, for Hertugdømmerne Slesvig og Holsteen; 6) Udkastet til et Patent angaaende en forandret Bestemmelse med Hensyn til Børns Forsørgelsesberettigelse. Nedsættelsen af Committeer til at prøve Udkastene og referere over samme udsattes efter en Deputerets Forslag til næste Møde, for at Medlemmerne maatte have Lejlighed til forud at raaslaae med hinanden om Valgene, som skulde foretages. Motiveringerne af den Kongelige Hr. Commissarius for disse sex Lovudkast ende Nr. 2 af nævnte Stænder-Tidende og gaae endvidere gjennem Nr. 3,4 og 5 af samme. Lovudkastene selv ere af Forhandlingerne i Jtzehoe tilstrækkelig bekjendte, saa at vi troe her ikke videre at kunne omtale dem; derimod udhæve vi af samme Tidende Nr. 6 de i det 4de Møde den 15de April foretagne Valg af Committeer for disse Lovudkast. Til Committeen for det første Lovudkast, betreffende Jndførelsen af en lige Fuld myndigheds Termin valgtes: Etatsraad Falck, Dige greve Nissen og Kæmmerer Wilder, for det andet, angaaende nogle Formyndervæsenet betreffende Punkter, de Samme, for det tredie, betreffende Arbeiderne ved Skibsbyggeri: Borgmester Fries, Senator Rehder og Sukkerraffinadeur Andreasen; for det fjerde, betreffende Fremgangsmaaden ved Udfindelsen af Godtgjørelserne for Grundstykker, der ere at aftræde ved Vejanlæg: Deputerede Wethje, Landmaaler Paulsen og Deputeret Rønnenkamp; for det femte, betreffende Jnddrivelsen af resterende Skatter, Professor Hensen, Lehnsfoged Weber og Raadmand Hamkens; endelig for det sjette, betreffende Børns Hjemstedsrettighed: Provst Paulsen, samt de Tilforordnede Posselt og Todsen. Derpaa motiverede den Kongelige Hr. Commissarius, Udkastet til en ny Toldforordning; en Tilforordnet androg dernæst paa, at der til Bedømmelsen af dette Udkast, hvilket ligesom indeholdt en Velfærdssag for hele Landet, maatte blive valgt en Committee af elleve Medlemmer, for at Nødvendigheden af senere at complettere Committeen kunde forebygges, og paa det at Landet med saa megen større Tillid maatte imødesee Committeens Betænkning. Dette Andragende tiltraadte Forsamlingen næsten eenstemmigen.